open-index/open-wikipedia-markdown huggingface dataset:
Sam Mitchell

**Samuel E. Mitchell Jr.** (s. 2. syyskuuta 1963 Columbus) on yhdysvaltalainen ammattilaisuransa lopettanut koripalloilija ja valmentaja.

## Ura
Mitchell pelasi yliopistokoripalloa Mercerin yliopistossa neljä vuotta.  Houston Rockets varasi hänet kolmannella kierroksella, mutta Mitchellin NBA-ura alkoi vasta neljä vuotta myöhemmin, jolloin hän siirtyi Minnesota Timberwolvesiin. Ensimmäisellä kaudella Mitchell teki pisteitä keskimäärin 12,7 ottelua kohden, mutta kausi 1990–1991 oli tilastojen valossa hänen parhaansa, sillä Mitchell teki 14,6 pistettä ottelua kohden. Mitchell lopetti pelaajauransa vuonna 2002 pelattuaan kolmetoista kautta NBA:ssa. Kaudesta 2004–2005 lähtien Mitchell toimi Toronto Raptorsin päävalmentajana, jota valmennettassa hänet valittiin kauden 2006–2007 ksi. Mitchell ehti toimia Raptorsin valmentajana viisi kautta ennen potkujaan joulukuussa 2008. Kaudella 2015–2016 hän toimi Minnesota Timberwolvesin päävalmentajana noustuaan apuvalmentajan paikalta Flip Saundersin tilalle tämän heikentyneen terveyden vuoksi.

## Lähteet

## Aiheesta muualla
*Pelaajatilastot
Vasyl Lazarovytš

**Vasyl Lazarovytš** (, s. 5. elokuuta 1981) on ukrainalainen laulaja ja esiintyjä. Ukrainan yleisradioyhtiö NTU valitsi hänet 29. joulukuuta 2009 edustamaan maata Eurovision laulukilpailussa 2010, mutta hänen edustusoikeutensa vedettiin pois maaliskuussa 2010 NTU:n päätettyä valintaprosessin muuttamisesta avoimeksi.

## Lähteet
RMS Alaunia (1913)

**RMS Alaunia** oli Cunard Linen omistama höyrylaiva. Laiva rakennettiin Scotts Shipbuilding and Engineering Companyn telakalla Greenrockissa. *Alaunian* sisaraluksia olivat ''Andania'' ja ''Aurania''. Sen vesillelasku tapahtui 9. kesäkuuta 1913, ja neitsytmatkansa se teki 27. joulukuuta 1913. *Alaunian* matkustajakapasiteetti oli 2&nbsp;060 matkustajaa. 

Ensimmäisessä maailmansodassa *Alaunia* toimi kanadalaisten sotilaiden joukkojenkuljetusaluksena. 19. syyskuuta 1916 laiva upposi matkalla Lontoosta New Yorkiin osuttuaan merimiinaan Hastingsissa, East Sussexissa. Kaikki 163 matkustajaa saatiin pelastettua. Onnettomuudessa kuoli kaksi miehistön jäsentä.

## Lähteet
*Cunard Line
Laajennusvaraus

**Laajennusvaraus** () on lähinnä Pohjois-Amerikan urheilusarjoissa käytettävä varaustilaisuus, joka järjestetään silloin, kun sarjaan liittyy uusia joukkueita. Laajennusvarauksessa sarjaan liittyvät joukkueet keräävät itselleen pelaajia sarjan muista joukkueista. Tilaisuudesta riippuen muilla joukkueilla on kuitenkin oikeus suojata tietty määrä omia pelaajiaan, joten uudet joukkueet eivät pysty keräämään itselleen kaikkia parhaita pelaajia. Laajennusvarauksen huonona puolena pidetään sitä, että uusilla seuroilla kestää usein vuosia päästä samalle tasolle muiden seurojen kanssa.

## Laajennusvaraus NHL:ssä

NHL:ssä laajennusvaraus on järjestetty kolmetoista kertaa, viimeksi vuonna , kun Seattle Kraken liittyi uutena seurana NHL:ään kaudelle 2021–2022. Laajennusvarauksessa muut seurat saivat suojata pelaajistaan seitsemän hyökkääjää, kolme puolustajaa ja yhden maalivahdin tai kahdeksan kenttäpelaajaa (puolustajaa/hyökkääjää) ja yhden maalivahdin.

Laajennusvarausten lisäksi NHL:ssä on järjestetty kahdesti niin sanottu hajaannusvaraus. Vuonna  Cleveland Barons sulautettiin Minnesota North Starsiin, jolloin sarjan viisi huonointa seuraa saivat halutessaan valita yhden pelaajan yhdistyneistä seuroista. Vuonna  ympyrä sulkeutui, kun Minnesota North Stars jakautui kahdeksi seuraksi: Minnesota North Stars ja San Jose Sharks. Hajaannusvarauksessa Minnesotan tuli suojata 14 kenttäpelaajaa ja kaksi maalivahtia. Suojaamatta jääneiden pelaajien joukosta San Josen tuli valita vastaavasti 14 kenttäpelaajaa ja kaksi maalivahtia. Kun valinnat oli tehty, valitsivat molemmat seurat vielä vuorotellen Minnesotan suojaamattomia pelaajia. Tämän jälkeen seurasi vielä laajennusvaraus, jossa sekä San Jose Sharks että Minnesota North Stars saivat kumpikin valita yhteensä kymmenen pelaajaa muista NHL-seuroista, yhden kustakin.

### NHL:n laajennus- ja hajaannusvaraustilaisuudet

## Lähteet
Operaatio Fastlink

**Operaatio Fastlink** oli internetissä tapahtuvaa tekijänoikeuden alaisen materiaalin luvatonta levitystä eli niin sanottua piratismia vastaan suunnattu kansainvälinen viranomaisoperaatio. Se suoritettiin Yhdysvaltain liittovaltion poliisin johdolla, ja maan oikeusministeriö nimesi sen kohteiksi muun muassa tietokone- ja konsolipelejä levittävät ryhmät Class, Echelon, Fairlight, Kalisto ja Project X sekä musiikkia levittävän Apocalypse Production Crew'n (APC).   

Operaatio käynnistyi huhtikuussa 2004. Yhdysvaltain oikeusministeriön julkaiseman lehdistötiedotteen mukaan ensimmäisen vuorokauden aikana suoritettiin yli 120 etsintää Yhdysvalloissa ja noin kymmenessä muussa maassa, joista suurin osa Euroopassa. Samalla takavarikoitiin yli 200 tietokonetta, joista 30 erilaisia palvelimia, sekä arviolta ainakin 50 miljoonan dollarin arvosta kopioitua tekijänoikeuden alaista materiaalia. Ensimmäinen operaation myötä myöhemmin pidätetyistä ja tekijänoikeusrikkomuksesta syytteeseen asetetuista henkilöistä myönsi syyllisyytensä Singaporessa elokuussa 2004. Maaliskuuhun 2009 mennessä jutussa oli tuomittu kymmeniä henkilöitä.  

## Lähteet
Suffer

**Suffer** on Bad Religionin kolmas studioalbumi, joka ilmestyi vuonna 1988. Albumista tuli Epitaph Recordsin myydyin levy aina vuoteen 1994 ja The Offspringin *[[Smash (albumi)|Smash]]*-albumin julkaisuun saakka.

## Kappalelista
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Greg Graffin&nbsp;– laulu
* Brett Gurewitz&nbsp;– kitara
* Greg Hetson&nbsp;– kitara
* Jay Bentley&nbsp;– basso
* Pete Finestone&nbsp;– rummut
RMS Antonia

**RMS Antonia** oli Cunard Linen omistama höyrylaiva. Laiva rakennettiin Vickersin telakalla Barrow-in-Furnessissa. *Antonia* teki neitsytmatkan Lontoosta Montrealiin 15. kesäkuuta 1922.

Toisen maailmansodan aikana *Antonia* oli joukkojenkuljetusaluksena. Britannian meriministeriö osti laivan vuonna 1942 ja muutti sen korjausalus *HMS Waylandiksi*. Laiva romutettiin vuonna 1948.

## Lähteet
*
*Cunard Line
Best of Both Worlds Concert

**Hannah Montana & Miley Cyrus: Best of Both Worlds Concert** on yhdysvaltalaisen näyttelijä-laulaja Miley Cyrusin ensimmäinen livealbumi. Albumi äänitettiin vuonna 2007 hänen ensimmäisen kiertueensa *[[Best of Both Worlds Tour]]* aikana. Kyseinen albumi sisältää seitsemän kappaletta, joissa Cyrus esiintyy Hannah Montanan roolihahmossa ja toiset seitsemän omana itsenään, Miley Cyrusina. Albumi sisältää live CD:n ja bonus filmausmateriaalia kiertueesta DVD:nä. Latinalaisessa Amerikassa se sisälsi myös julisteen, jossa oli kuva molemmilla puolilla. Albumi sijoittui sijalle 3 Yhdysvalloissa. Albumista oli myös paljon sekaannusta, että onko albumi elokuvan Hannah Montana & Miley Cyrus: Best of Both Worlds Concert soundtrack. Lopulta se julkaistiin elokuvan soundtrack-levynä.

## Mainostaminen
Albumin ensimmäinen single "Rock Star" julkaistiin tammikuussa 2008, jonka tarkoituksena oli mainostaa 3D - elokuvaa.

## Kappaleet
### CD
#### Live-esiintymiset Hannah Montanana
# "Rock Star"
# "Life's What You Make It"
# "Just Like You"
# "Nobody's Perfect"
# "Pumpin' Up the Party"
# "I Got Nerve"   
# "We Got the Party" (Jonas Brothersin kanssa)

#### Live-esiintymiset Miley Cyrusina
# "Start All Over"
# "Good and Broken"
# "See You Again"
# "Let's Dance"
# "East Northumberland High" 
# "G.N.O. (Girl's Night Out)"
# "The Best of Both Worlds" (Hannah Montanan kanssa)

### DVD
#### Live-esitykset
# "Rock Star" (Livenä Salt Lake Citystä)
# "Start All Over" (Livenä Salt Lake Citystä)

#### Kulissien takana
# "Hangin' with the Rock Star on Tour"
# "Diaesitys kiertueesta"

## Listasijoitukset

## Triviaa
* Vuoden 2009 elokuvassa *[[Hannah Montana: The Movie]]* esiintyy kappale *[[The Best of Both Worlds (kappale)|The Best of Both Worlds (2009 Movie Mix)]]*, jossa Hannah laulaa samalla lavalla, jota oli käytetty kiertueella Best of Both Worlds Tour.

## Katso myös
*Best of Both Worlds Tour
*Hannah Montana & Miley Cyrus: Best of Both Worlds Concert
*Hannah Montanan diskografia
*Miley Cyrusin diskografia
Lammi (Somero)

**Lammi** on kylä Somerolla, Paimionjoen vesireittiin kuuluvan, Hirsjärveä ja Kirkkojärveä yhdistävän Someronjoen eteläpuolella. Kylä on osa Someron keskustaajamaa, ja sen naapurikyliä ovat Joensuu pohjoisessa ja Harju etelässä. Kylän väkiluku vuonna 2011 oli 441, mikä teki siitä väkiluvultaan Someron neljänneksi suurimman kylän heti Joensuun, Jaatilan ja Pappilan jälkeen.

Historiallisesti Lammi on ollut samaa isonjaon jakokuntaa viereisen Harjun kylän kanssa ja kylään 1800-1900-luvuilla muodostunut taajama-asutus liittyy Someron keskustaajaman eteläosan Someronjoen eteläpuolella Kirkonmäkeen Harjun ja Lammin kylissä. Lammin historiallinen kylätontti, jolla vieläkin on Lammin kylän Laurilan kantatalo, on sijainnut nykyisten Härkäläntien ja Hirveläntien risteyksessä, ja sitä vastapäätä Hirveläntien varrella on myös Someron vanha paloasema, jonka yläkerrassa toimi vuoteen 1976 Someron kunnantoimisto.
Vieressä ovat uusi paloasema ja Seurakuntakeskus.

Uudempaa taajama-asutusta Lammin kylässä edustaa Lamminniemen asuinalue Someronjoen varressa Helsingintien pohjoispuolella. Lamminniemessä toimii alkujaan sotaveteraanien kuntoutuspalveluita tarjoamaan perustettu Lamminniemi-koti ja nykyään kesäteatterikäytössä oleva Havuharjun tanssilava. Kylän halki kulkee Helsingintie (kantatie 52), jossa kylän kohdalla sijaitseva Lammin mäki mainitaan Rauli Badding Somerjoen kappaleessa "Bussi Somerolle".

## Lähteet
Someron kirkkoympäristö

**Someron kirkkoympäristö** Someron Kirkonmäellä on yksi Museoviraston vuonna 2009 määritelemistä Suomen valtakunnallisesti merkittävistä rakennetuista kulttuuriympäristöistä.

Kirkkoympäristön muodostavat vuonna 1859 valmistunut, lääninarkkitehti Georg Theodor von Chiewitzin suunnittelema punatiilinen Someron kirkko; vuonna 1931 valmistunut, arkkitehti Rafael Blomstedtin suunnittelema klassistinen, 2000-luvun asussaan punamullalla maalattu Someron vanha seurakuntatatalo; 1950-luvulla valmistunut siunauskappeli; Someron vanha hautausmaa; sillä sijaitsevat todennäköisesti 1480-luvulta peräisin oleva keskiaikainen Someron kivisakaristo ja vuodelta 1779 peräisin oleva kellotapuli, josta torniosa purettiin vuonna 1864; sekä hautausmaata vastapäätä Härkäläntien varressa, Kirkkojärven rannassa seurakunnan vanhat lainamakasiinit, joista vanhempi on vuodelta 1758 ja nuorempi vuodelta 1828. 

## Lähteet
Identiteetti ja väkivalta

**Identiteetti ja väkivalta** () on Amartya Senin vuonna 2006 ilmestynyt teos. Teoksen on suomentanut Jussi Korhonen, ja se on ilmestynyt 2009 Basam Booksin kustantamana.

## Sisältö

Sen esittää teoksessaan ajatuksen, että kulttuuri ei määritä identiteettiä. Talouden kehityksen erot ja poliittiset konfliktit eivät hänen mukaansa johdu kulttuurista. Hän torjuu maahanmuuttokeskusteluja leimaavan käsityksen, että uskonto ja kulttuuri tekisivät ihmisistä samanlaisia. Myös monikulttuurisuuden puolustajat sortuvat hänen mukaansa tähän väärään oletukseen.

Amartya Sen torjuu käsityksen, että olisi olemassa esimerkiksi jokin ”länsimainen kulttuuri”. Hänen näkemyksensä mukaan ongelmat liikkuvat yksilötasolla ja ihmiset ovat kaikkialla hyvin monella tavalla erilaisia. Hän on sitä mieltä, että ihmisen identiteetti kutistetaan, jos sitä halutaan rajata vain kulttuurilla ja uskonnolla. Tällaista kutistunutta identiteettiä hän nimittää singulaariseksi identiteetiksi, joka altistaa kiihotukselle ja väkivallalle. Siihen perustuu muun muassa ihmisten värväys terrorin työkaluiksi. Uskonnon asemaa ei pidä korostaa kutsumalla esimerkiksi islamin edustajiksi maltillisia imaameja, sillä näin nostetaan kansalaisten ja valtiovallan väliin välikäsi. Hän ei myöskään hyväksy uskonnollisia kouluja, jotka kahlitsevat lapset ennen kuin he itse voivat valita.

## Vastaanotto

*[[Turun Sanomat|Turun Sanomissa]]* kriitikko Kari Hukkila määrittelee teoksen puheenvuoroksi, sillä hänen mukaansa se rajaa monia ulottuvuuksia ulkopuolelle. Hän nostaa esimerkeiksi antisemitismin ja islaminvastaisuuden, joiden määrittely identiteetiksi luo maaperää vainolle.

## Lähteet

## Aiheesta muualla
*Teos Basam Booksin sivulla .
Kristallivankila

**Kristallivankila** on Robin Jarvisin kirjoittama fantasiaromaani. Teos on *Deptfordin hiirten seikkailuja* -sarjan toinen osa. Englanninkielinen alkuteos julkaistiin vuonna 1989 ja Osmo Ryytyn tekemä suomennos vuonna 2000. Robin Jarvis on kuvittanut kirjan itse, ja tämä alkuperäiskuvitus on myös kirjan suomennoksessa.

## Tarina
Hiirineito Audrey Brown joutuu vanhan rottarouva madame Akkikujun mukana maaseudulle. Hiiriyhteisössä sattuu outoja kuolemantapauksia. Peltohiiri Alice on kateellinen kauniille Audreylle ja koettaa vierittää syyn ikävistä tapahtumista tämän niskaan. Yhteisössä alkavat levitä huhut, joiden mukaan Audrey veljeilee pimeyden voimien kanssa.
Intian niemimaa

**Intian niemimaa** eli **Etu-Intia** on maantieteellinen Euraasiassa Intian tektonisella laatalla sijaitseva alue, keskisessä Etelä-Aasiassa, joka rajoittuu pohjoisessa Himalajan vuoristoon, lännessä Hindukuš-vuoristoon, idässä Chin Hills -vuoristoon ja etelässä Intian valtamereen. Arabianmeri on lounaassa ja Bengalinlahti kaakossa. Intian lisäksi niemimaan alueella sijaitsevat Pakistanin, Bangladeshin, Nepalin sekä Bhutanin valtiot ja sen edustalla Malediivien sekä Sri Lankan saarivaltiot. Alueen kokonaispinta-ala on noin 4,4 miljoonaa neliökilometriä, joka on noin 10&nbsp;prosenttia Aasian maanosan ja 2,4&nbsp;prosenttia maapallon maapinta-alasta.

## Lähteet
Toronto Huskies

**Toronto Huskies** oli torontolainen koripalloseura, joka pelasi kauden 1946–1947 BAA:ssa, josta muodostui myöhemmin NBA. Huskies voitti ainoan kautensa aikana 22 ottelua ja hävisi 38. Seura lakkautettiin yhden kauden jälkeen.

## Lähteet

## Aiheesta muualla
*Toronto Huskies
Hannah Montana & Miley Cyrus: Best of Both Worlds Concert

**Hannah Montana & Miley Cyrus: Best of Both Worlds Concert** (tunnettu myös nimellä **The Best of Both Worlds Concert**) on vuoden 2008 konserttielokuva elokuvastudio Walt Disney Picturesilta. Konsertti esitettiin myös Disney Digital 3-D -näytöksenä. Konsertissa esiintyi Miley Cyrus sekä omana itsenään että Hannah Montanan roolissa. Elokuvan ohjasi Bruce Hendricks ja tuotti Art Repola.

## Kappaleet
### Avauskappale
#We Got the Party

### Hannah Montana
# Rock Star
# Life's What You Make It
# Just Like You
# Nobody's Perfect
# I Got Nerve
# We Got The Party (yhdessä Jonas Brothersin kanssa)

### Jonas Brothers
#When You Look Me in the Eyes
#Year 3000

### Miley Cyrus
# Start All Over
# See You Again
# Let's Dance
# I Miss You (Konsertin aikana esitetty ylimääräisenä numerona)
# G.N.O. (Girl's Night Out)
# Best Of Both Worlds (yhdessä Hannah Montanan kanssa)

### Loppukappale
#If We Were A Movie

## Muut artikkeliin liittyvät tuotokset
### Livealbumi

Livealbumin levy-yhtiönä toimi Walt Disney Records (ei tule sekoittaa soundtrackin kanssa) mikä julkaistiin Wal-Martilla 11. maaliskuuta 2008 ja 15. huhtikuuta 2008 se julkaistiin muissa kaupoissa. Livealbumi levytettiin Best of Both Worlds Tourin aikana, mutta eri konsertin pysähdyspaikoilla, joka sai monet ihmiset uskomaan, että albumi julkaistiin elokuvan soundtrack-levynä.

### Konserttikiertue

Best of Both Worlds Tour oli vuonna 2007–2008 järjestetty, Pohjois-Amerikkaa kiertänyt konserttikiertue, mikä kuvattiin myös elokuvaksi. Tästä kyseisestä elokuvasta kertoo tämä kyseinen artikkeli. Konsertti on saanut nimensä, sillä Best Of Both Worlds (suomeksi Parasta molemmissa maailmoissa) kuvaa sarjan pääjuonta, ja konsertti sisälsikin Hannah Montana -sarjasta tuttuja lauluja. Konsertin liput olivat eniten haluttuja lippuja vuonna 2007. Seuraavan konsertin Cyrus teki vuonna 2009, joka kantaa nimeä *[[Wonder World Tour]]*.
Gorge

**Gorge** () oli kreikkalaisessa mytologiassa Oineuksen ja Althaian tytär ja Andraimonin puoliso. Kun Artemis muutti veljeään Meleagrosta surevat sisaret helmikanoiksi, ainoastaan Gorge ja Deianeira säästyivät.

Apollodoroksen mukaan Gorge synnytti Tydeuksen omalle isälleen, ja hänen poikansa Thoas johti Aitolian alukset Troijaa vastaan.

Gorge oli myös yhden danaideista nimi.

## Lähteet
Kosmos 60

**Kosmos 60** () oli Neuvostoliiton Luna-ohjelmaan kuulunut epäonnistunut kuuluotain joka lähettiin matkaan Baikonurin avaruuskeskuksesta 12. maaliskuuta 1965. Kosmos 60 oli edeltävän Luna 4-luotaimen tavoin E-6 sarjan kuuluotain. Luotaimen oli tarkoitus tehdä pehmeä laskeutuminen Kuun pinnalle mutta oikosulku ohjausjärjestelmässä jätti luotaimen matalalle maata kiertävälle radalle. Ilmakehän kitka pudotti luotaimen viisi päivää myöhemmin 17. maaliskuuta. Epäonnistumisen salaamiseksi luotaimelle annettiin Kosmos-sarjan satelliittitunnus eikä luotaimen todellista tehtävää myönnetty julkisesti.

Kosmos 60 laukaistiin ensin matalalle maata kiertävälle radalle josta Blok-L rakettivaiheen oli tarkoitus kiihdyttää luotain kohti kuuta. Oikosulku I-100 ohjausjärjestelmän invertterissä esti kuitenkin rakettimoottorin käynnistymisen. Kosmos 60:n paino oli Blok-L vaihe mukaan lukien 6530 kg ja pelkän luotaimen 1600 kg. Kiertoradan alin piste oli aluksi 195 kilometrin korkeudella ja ylin piste 248 kilometrin korkeudella kiertoajan ollessa 88,90 minuuttia. Luotain ehti tehdä joitakin mittauksia gammasäteilyn voimakkuudesta ennen kuin ilmakehän kitka pudotti luotaimen viisi päivää myöhemmin.

## Lähteet
Evelyn Waugh

**Arthur Evelyn St. John Waugh** ['iːvlɪn 'sɪndʒən 'wɔː] (28. lokakuuta 1903 – 10. huhtikuuta 1966) oli englantilainen kirjailija, joka kirjoitti satiirisia, tumman huumorin sävyttämiä romaaneja. Hän julkaisi kaikkiaan 16 romaania ja lisäksi matkakertomuksia ja elämäkertoja. Hänen romaanistaan *[[Mennyt maailma (romaani)|Mennyt maailma]]* (*Brideshead Revisited*, 1945) sovitettiin 1980-luvulla suosittu samanniminen televisiosarja.

Waugh opiskeli Oxfordin yliopistossa mutta ei suorittanut tutkintoa. Hän siirtyi opettajaksi yksityiskouluihin ja sai siitä aineistoa ensimmäiseen humoristiseen romaaniinsa. Vuonna 1930 Waugh kääntyi katolilaiseksi, mikä vaikutti hänen myöhempään tuotantoonsa, varsinkin sodan aikana kirjoitettuun *Mennyt maailma* -teokseen, jonka tyyli poikkeaa selvästi aiemmista satiireista. Teos sai osin ristiriitaisen vastaanoton: sitä on ylistetty yhdeksi 1900-luvun hienoimmista romaaneista, mutta myös arvosteltu poliittisista ja uskonnollisista syistä.

Toisen maailmansodan aikana Waugh palveli Afrikassa, Kreetalla ja Jugoslaviassa ja sai tästä myös aiheita trilogiaansa *Sword of Honour*.

## Suomennettuja teoksia
** Pimeitä voimia* (alkuteos *Black Mischief*, 1932)
* *Kourallinen tomua* (*A Handful of Dust*, 1934)
* *Jymyjuttu* (*Scoop*, 1938)
* *Työ hyllytetty ja muita kertomuksia* (*Work Suspended: And Other Stories*, 1943) sisältää novellit:
** Bella Fleace järjesti juhlat
** Englantilaisen koti
** Herra Lovedayn ulkoilulupa
** Pistelakko
** Risteily
** Tutkimusmatka todellisuuteen
** Työ hyllytetty
** Vahdissa
** Voittaja saa pitää
* *Mennyt maailma: kapteeni Charles Ryderin hengelliset ja maalliset muistelmat* (*Brideshead Revisited*, 1945)
* *Rakkaamme* (*The Loved One*, 1948)

## Lähteet

## Aiheesta muualla
* Teosten esittelyjä 
* Kirjailija Evelyn Waugh Ylen Elävä arkisto
Michael von der Heide

**Michael von der Heide** (s. 16. lokakuuta 1971 Sveitsi) on sveitsiläinen muusikko, laulaja ja näyttelijä. Hän edusti Sveitsiä Eurovision laulukilpailussa 2010 kappaleella "Il pleut de l’or", mutta ei päässyt kilpailun semifinaalista jatkoon. 

Hän osallistui vuonna 1999 Saksan euroviisukarsintoihin kappaleella "Bye Bye Bar" ja sijoittui 5. sijalle.

## Diskografia
### Albumit
**Michael von der Heide* (1996)
**30°* (1998)
**Tourist* (2000)
**Frisch* (2003)
**Helvetia* (2003)
**2pièces* (2005)
**Freie Sicht* (2005)

## Aiheesta muualla
*Michael von der Heiden virallinen kotisivu
Kartanonkylä

**Kartanonkylä** on kylä Ypäjällä Ypäjän kirkonkylän itäpuolella ja Loimijoen pohjoispuolella. 

Kylässä sijaitsee vuodesta 1918 Suomen valtiolle kuulunut Kartanonkylän kartano, johon on kuulunut alueita myös muista Ypäjän kylistä. Kartanonkylän kartano, johon vielä 1900-luvun alussa kuului koko Kartanonkylän kylä, oli vuoteen 1792 ja uudestaan vuodesta 1915 osa Lounais-Hämeessä usean pitäjän alueelle ulottunutta Jokioisten kartanoa, jonka alue vieläkin tunnetaan paikallisesti Jokiläänin nimellä. 1930-luvulta alkaen kartanossa toimi valtion hevosalan laitoksia, joihin kuuluivat muun muassa puolustuslaitoksen hevoshuoltokoulu, Valtion hevossiittola (myöhemmin Valtion hevosjalostuslaitos) ja hevostalouskoulu. 2000-luvulla näiden toimintaa jatkavat kartanon tiloissa Ypäjän hevosopisto ja MTT:n hevostutkimus. 

Nykyiseen Kartanonkylään kuuluvat myös hävinneet Vilolan ja Somiskalan kylät, jotka liitettiin Kartanonkylän kartanoon.
Kuvitteellisten olentojen kirja

**Kuvitteellisten olentojen kirja** () on Jorge Luis Borgesin yhdessä Margarita Guerreron kanssa kirjoittama ja toimittama kirja. Teos ilmestyi ensimmäisen kerran Argentiinassa vuonna 1957 nimellä *Manual de zoología fantástica*. Laajempi laitos ilmestyi 1969 nimellä *El libro de los seres imaginarios*. Sari Selanderin suomennos ilmestyi 2009 Teos-kustantamon Baabel-sarjassa. 

Kirja esittelee hakusanamuodossa erilaisia outoja olentoja vanhojen bestiarioiden tapaan. Vaikka vain muutama olennoista on Borgesin itsensä keksimiä (kuten musteapina), aiheen lähestymistapa on kaunokirjallinen ja absurdi. Teoksessa näkyvät Borgesin koko tuotannolle ominaiset piirteet: esseistinen tyyli, fantasian käsittely sekä eri kansojen kirjallisuuteen ja tarustoon viittaava ajattelu. Esipuheessa Borges sanoo, että ”jokainen uusi painos on alku tuleville laitoksille, joita mahdollisesti syntyy ääretön määrä”. Tätä myötäillen osa teoksesta on ikään kuin jätetty keskeneräiseksi.

## Vastaanotto
*Kumppani*-lehden arvostelijan Silja Ylitalon mukaan kirjan sisältöön kannattaa tutustua ”vähän kerrassaan, valtavaa tietomäärää sulatellen ja ihmismielen loputtomasta kekseliäisyydestä nauttien”.

## Lähteet

## Aiheesta muualla
* Jussi Ahlroth: Outouden ensyklopediat vievät arkisen tuolle puolen . Helsingin Sanomat 20.12.2009.
* Markku Soikkeli: Etymologisten otusten kerho. Turun sanomat 27.12.2009.
* Helena Rintala: Siipien tuomaa. Kiiltomato.net 13.1.2010.
* Juri Nummelin: Kuvitteellisten olentojen kirja. Kulttuurivihkot 1/2010.
* Hannu Waarala: Kuvitteellisten olentojen kirja. Savon sanomat 21.2.2010.
Riina Laurila

**Riina Laurila** (myös Aalto, Laurila-Castrén s. 17. tammikuuta 1974 Pori) toimi Suomen Kansallisbaletin tanssijana 1992–2018. Päätehtävät: Don Quijote (Bart/Petipa), Kitri. La Bayadere (Makarova/Petipa), Gamzatti. Hän on esiintynyt lukuisissa solistitehtävissä, sekä *corps de ballet* -tehtävissä ja ansainnut huomiota erityisesti komediennena sekä dramaattisena näyttelijättärenä. Näytäntökauden 2000-2001 Riina Laurila työskenteli taikuri Markku Karvon näyttämöassistenttina Lidó de Paris -kabareessa, Ranskassa. 

Riina Laurila on edustanut Suomea kansainvälisissä balettikilpailussa: Pariisi 1992,  EBU Tukholma 1993, Jackson 1994, Helsinki 1995. Hän on saanut apurahoja ja stipendejä lukuisilta organisaatioita: Pro Dance 1993, Porin Kaupunki 1994, Suomen Kulttuurirahasto 1995, Philip Morris 1996,  Suomalais-ruotsalainen kulttuurirahasto 1998, Suomen Kansallisoopperan tukirahasto 2004. Riina Laurila on tehnyt koreografioita Suomen Kansallisoopperassa ja baletissa: Draamaa ja Romantiikkaa 1997, Orion 2006, Mustatakkinen Mies 2006, Elämää 2011.  

Suomen teatterijärjestöjen keskusliitto myönsi Riina Laurilalle Suomen näyttämötaiteen kultaisen ansiomerkin vuonna 2018.   

Riina Laurila on valmistunut teologian maisteriksi Helsingin yliopistosta vuonna 2021. Hänet vihittiin papiksi Turun tuomiokirkossa 21.11.2021.  

## Lähteet
*CV . www.poweriina.fi.
*https://www.hs.fi/kulttuuri/art-2000003243921.html
*https://www.virtuaalikirkko.fi/kirkko/turun-tuomiokirkko/2021-11-21-xvrj3jajj
Valtio (romaani)

**Valtio** () on Terry Pratchettin vuonna 2008 ilmestynyt nuortenkirja. Teos oli Mythopoeic-palkintoehdokkaana vuonna 2009.

## Tarina
*Valtio* on kertomus 1800-luvun vaihtoehtoisesta historiasta. Tapahtumat sijoittuvat Suurelle Eteläiselle Valtamerelle, toiseen universumiin jossa päähenkilö Maun kotikylä tuhoutuu tulivuoren purkauksen aiheuttaman hyökyaallon seurauksena. Mau on samaan aikaan Poikien saarella suorittamassa aikuistumisriittiään, ja kun hän palaa kotisaarelleen, hän huomaa kaiken tutun kadonneen. Aalto on hukuttanut alleen talot ja ihmiset. Mau on heimonsa ainoa eloonjäänyt. 

Saarella on kuitenkin Maun lisäksi myös toinen asukas: haaksirikkoutuneen laivan matkustajana ollut Englannin kuninkaan sukulaistyttö Daphne. Maulla ja Daphnella ei ole yhteistä kieltä ja toisen tavat vaikuttavat aluksi hyvin omituisilta. Alun vaikeuksista huolimatta nuoret alkavat pikkuhiljaa ymmärtää toisiaan ja alkavat rakentaa saarelle uutta. Saaren rantaan ajautuu myös muita hyökyaallosta selvinneitä. Uuden valtion luominen ei suju ongelmitta, kun on päätettävä kuka sitä johtaa ja kenen jumaliin uskotaan. Lisäksi saaren asukkaita uhkaavat kapinalliset merimiehet sekä kannibaalit.

## Lähteet
* 

### Viitteet
Tokseus

**Tokseus** () oli kreikkalaisessa mytologiassa Thestioksen poika ja yksi Kalydonin metsästykseen osallistuneista Kreikan varhaisista sankareista. Hän ajautui riitaan sisarenpoikansa Meleagroksen kanssa sen jälkeen, kun tämä oli antanut karjun vuodan ja pään palkinnoksi sen kaatamisesta rakastamallaan naiselle, Atalantelle. Syntyneen kiistan lopuksi Meleagros surmasi sekä Tokseuksen että tämän veljen Pleksippoksen.

## Lähteet
Charlie Christensen

**Charlie Christensen** (s. 1958 Tukholma, Ruotsi) on ruotsalainen sarjakuvapiirtäjä. Hän piirsi *[[Aarne Ankka]]* -sarjakuvaa vuosina 1983–1995.

Christensenin ensimmäinen sarjakuva *Häng med på party* julkaistiin vuonna 1979 *Svenska Serier* -lehdessä. Ensimmäinen *Aarne Ankka* julkaistiin *TreNioNio*-lehdessä vuonna 1983. Vuonna 1987 sarjakuva siirtyi *Metalarberaten*-lehteen, jossa se ilmestyi vuoteen 1993. 

Walt Disney Company uhkasi haastaa Christensenin oikeuteen johtuen Aarne Ankan ja Aku Ankan yhtäläisyyksistä, jolloin Christensen muutti hahmon ulkonäköä ja sarjakuva jatkui. Hän käytti *Aarne Ankkaa* piirtäessään pseudonyymiä Alexander Barks, joka oli kunnianosoitus Carl Barksille. Barksin lisäksi hän on saanut vaikutteita Franquinilta, Moebiukselta ja Muñozilta.

Christensenin muita sarjakuvia ovat muiden muassa *Odilou*, joka kertoo vallankumouksen jälkeisestä Venäjästä, sekä *Konrad K*. Hän on myös tehnyt Patric Nyströmin kanssa sarjakuvaversion Frans G. Bengtssonin kirjasarjasta *[[Orm Punainen]]*.

## Suomennetut albumit
* 
* 
* 
* 

## Lähteet
Kauneuden valta

**Kauneuden valta** () on Isabel Coixetin ohjaama elokuvasovitus Philip Rothin romaanista *The Dying Animal*. Elokuvan pääosissa esiintyvät Ben Kingsley ja Penélope Cruz.

Helsingin Sanomien Nyt-liitteen kriitikot valitsivat *Kauneuden vallan* vuoden 2009 kymmenen parhaan elokuvan joukkoon.

## Juoni
David Kepesh (Kingsley) on ikääntyvä kulttuurin ja kirjallisuuden opettaja nimettömäksi jäävässä mutta arvostetussa yliopistossa New Yorkissa. Hän on eronnut vaimostaan ajat sitten, pitää avioliittoa omalta osaltaan virheenä ja on etääntynyt lääkärinä toimivasta pojastaan Kennystä (Peter Sarsgaard). Davidillä on parikymmentä vuotta ollut vapaa suhde Carolinen (Patricia Clarkson) kanssa, joka oli alun perin hänen opiskelijansa kuten monet muutkin hänen lyhytaikaisista suhteistaan. 

Tällä kertaa David ihastuu taas upeaan naisopiskelijaan Consuela Castilloon (Penélope Cruz). Tunne on molemminpuolinen ja johtaa nopeasti syvään suhteeseen. Kepeshin paras ystävä, Pulitzer-palkittu runoilija George (Dennis Hopper) neuvoo pitämään seksikumppanit ja keskustelukumppanit erillään, mutta Kepesh joutuu naisen pauloihin totaalisesti. Consuela yrittää saada Davidia tapaamaan kuubalaista sukuaan, ja tämä suostuu lopulta tulemaan hänen valmistujaisiinsa. Viime hetkellä David kuitenkin keksii verukkeen eikä saavukaan paikalle.

Tämän jälkeen David ei kuule Consuelasta pariin vuoteen mitään. Caroline on lähtenyt kuultuaan Consuelasta, paras ystävä George kuolee yllättäen, ja Kenny-poika hakee aviokriisitukea isältään mutta turhaan. Uudenvuoden aattoiltana Consuela yllättäen ottaa yhteyttä ja haluaa tulla heti käymään. Hän kertoo sairastuneensa rintasyöpään ja olevansa menossa leikkaukseen. David menee tapaamaan Consuelaa sairaalaan leikkauksen jälkeen, ja heidän suhteensa näyttää elokuvan päätteeksi saavan uuden alun.

## Näyttelijät

## Tuotanto
Tarina sijoittuu New Yorkiin, mutta elokuva kuvattiin Kanadan Vancouverissa.

## Lähteet

## Aiheesta muualla
* 
* ''Kauneuden valta'' Rottentomatoes.comissa
Marilù Tolo

**Maria Lucia (Marilù) Tolo** (s. 16. tammikuuta 1944 Rooma, Italia) on näyttelijä.

## Elokuvia
* *[[Avioliitto italialaisittain]]* (1964)
* *[[Maciste – Spartan gladiaattori]]* (1964)
* *[[Django Kill]]* (1967)

## Lähteet

  

## Aiheesta muualla
* 
* Marilù Tolo Elonetissä
Profeetta (elokuva)

**Profeetta** (*Un prophète*) on Jacques Audiardin ohjaama ranskalainen draamaelokuva vuodelta 2009. Siinä vankilatuomiota kärsivä pikkurikollinen oppii vankilan tapoja, kun hän tasapainoilee muslimivankien ja korsikalaisten asukkien välissä. Puhdastyylisen rikoselokuvan tarinaan maagista realismia tuo neuvoja antava haamu. Suomen ensi-iltaan elokuva tuli maaliskuussa 2010.

Vankilan systeemissä päämäärättömistä syrjäytyneistä tulee ruumiita tai paatuneita rikollisia, mutta rikostarina on samalla myös selviytymistarina.. Elokuvan nimi voi viitata päähenkilöön Malikiin paitsi muslimina, myös uuden ajan airuena. Rikollisesta tulee vallankäyttäjä, ja hän voisi käsikirjoittaja-ohjaajan mukaan olla yhtä hyvin poliitikko.

## Juoni
Malik El Djebena on luku- ja kirjoitustaidoton arabi. Hän joutuu kuudeksi vuodeksi Ranskaan vankilaan. Malik ei tunne vankilasta entuudestaan ketään ja päätyy korsikalaisen jengijohtajan juoksupojaksi ensimmäisenä tehtävänään tappaa oikeudenkäyntiä odottava arabivanki. Tehtävän onnistumisen ansiosta Malekista tulee jengin johtajan suojelija, mutta samalla hänelle alkaa ilmestyä surmatun arabin ”haamu”.

## Arviot
Nyt-liitteen kriitikot valitsivat elokuvan vuoden 2009 kymmenen parhaan filmin joukkoon. Viisi kriitikkoa antoi Tv-Nytissä elokuvalle tähtiä keskiarvolla 4,2. Tv-Maailman kriitikko Kalle Kinnunen antoi sille vuonna 2014 täydet viisi tähteä..

Vuonna 2016 *Profeetta* äänestettiin BBC:n kyselyssä vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.

## Näyttelijät

## Lähteet

## Aiheesta muualla
* 
* Moilanen, Harri-Ilmari: ”Vallanvaihdos pääkonttorissa, juoksupojasta gangsterikuningas”, essee elokuvasta. *Filmihullu* 2/2015.
Gigliola Aragozzini

**Gigliola Aragozzini** (30. huhtikuuta 1978 Rooma – 5. heinäkuuta 2001 Rooma) oli italialainen näyttelijä, joka esiintyi Lauran roolissa elokuvassa *[[Laura non c'è]]* (1998). Hän opiskeli viestintätieteiden tiedekunnassa Rooman Sapienza-yliopistossa. Aragozzini kuoli leukemiaan 23-vuotiaana. Hänen isänsä oli Italiassa tunnettu musiikki-, teatteri- ja televisiotuottaja Adriano Aragozzini.

## Lähteet

## Aiheesta muualla
*
Laura Chiatti

**Laura Chiatti** (s. 15. heinäkuuta 1982 Castiglione del Lago) on italialainen näyttelijä. Hän on esiintynyt muiden muassa elokuvissa *[[L'amico di famiglia]]* (2006) ja *[[Ho voglia di te]]* (2007).

## Lähteet

## Aiheesta muualla
*
Kulkulaitosten ja yleisten töiden ministeriön rakennusasian osasto

**Kulkulaitosten ja yleisten töiden ministeriön rakennusasian osasto** (lyh. **KYMRO**) oli Suomessa vuosina 1941–1949 toiminut virasto, jonka tehtävänä oli säädellä ja valvoa rakentamista ja rakennustarvikemarkkinoita. KYMRO oli 1940-luvulla Suomen vaikutusvaltaisin rakennusviranomainen.

KYMRO perustettiin kulkulaitosten ja yleisten töiden ministeriön osaksi vuonna 1941. Osaston vastuulla oli rakennusaineiden säännöstely, valvonta ja rakennusainehuolto. Vuosina 1939–1945 käytyjen sotien vuoksi rakentaminen oli säännösteltyä ja maassa oli yleinen rakennuskielto, rakentaminen vaati poikkeusluvan. KYMRO määritti rakennusainekiintiöt kullekin tuotannon alalle, esimerkiksi puolustusministeriön rakennushankkeisiin ja teollisuuden rakentamiseen.

KYMROn asema Suomen rakennusalan standardisoinnin kehittäjänä oli merkittävä. Osastoon perustettiin vuonna 1942 Standarditoimikunta (joskus *Rakennusstandarditoimikunta*), jonka johtoon valittiin yliarkkitehti Martti Välikangas. Toimikunnan tehtäviin kuului standardisoimistyön virallinen valvonta, ja se toimi yhteistyössä rakennusalan eri järjestöjen, alan asiantuntijoiden ja rakennustuotevalmistajien kanssa. Toimikunta tilasi standardiehdotukset Suomen arkkitehtiliiton Standardisoimislaitokselta. 

KYMRO edisti voimakkaasti rakennustuotteiden rinnakkaisvalmisteiden yhteensopivuutta ja suunniteltujen standardien yleistymistä. Osasto määräsi rakennusalan eri teollisuuslaitokset valmistamaan suuria eriä rakennustarvikkeita viraston antamilla yhtenäisillä määrityksillä, jolloin saatiin eri valmistajilta yleisiin vakioituihin rakennetyyppeihin käyviä vaihtoehtoisia tuotteita.

Rakennusteollisuuden sarjavalmistuksen ja standardisoinnin yleistymistä KYMRO tuki myös julkaisemalla vuonna 1944 asutuskeskuksiin tarkoitetun tyyppitalosarjan standardirakenneosilla. Suunnittelijoina käytettiin arkkitehteja Aulis Blomstedt ja Yrjö Lindegren. Mallisto koostui kolmesta ryhmästä: vesi- ja viemäriverkostoon kytketyt ullakkohuoneelliset talot (tyypit Enso 1, Tammisuo 2 ja 3), ullakkohuoneelliset talot ilman vesi- ja viemärijohtoja (tyypit KYMRO 1, 2 ja 3) ja yksikerroksiset talot ilman vesi- ja viemärijohtoja (KYMRO 4, 5 ja 6). Detaljit ja rakenneosat, esimerkiksi kuistit, olivat arkkitehtiliiton Standardisoimisliitokselta tilattuja, RT-kortistossa julkaistuja standardeja.

KYMRO lakkautettiin vuonna 1949, kun rakennusalan säännöstely voitiin purkaa.

## Lähteet

*  

### Viitteet
Pesäpallon miesten Mestaruussarjan kausi 1972

**Pesäpallon SM-sarjassa 1972** Oulun Lippo uusi mestaruutensa. Voitto tuli suurella piste-erolla, ja viimeisessä pelissä se saattoi siten hävitä sarjan viimeiselle eli Riihimäelle. Hopeasija sen sijaan ratkesi viimeisellä kierroksella Kankaanpään saatua ratkaisevat pisteet Kouvolasta. Suomen Cupin voitti Ulvila lyötyään loppuottelussa Haminan 12–5.

## Mestaruussarja

### Sarjataulukko

Uusinta säilymisestä 10. syyskuuta: Puna-Mustat - Loimaan Palloilijat 5–2

Kolme viimeistä joukkuetta putosi sarjasta. Tilalle nousivat suomensarjan lohkovoittajat Kiteen Urheilijat, Alajärven Ankkurit ja Hyvinkään Tahko.

### Ottelut

Lipon mestarijoukkue 1972:
Pentti Hand, 
Juha Kaan, 
Jaakko Karjalainen, 
Jouko Kemilä, 
Eero Lehtosaari, 
Pentti Lipponen, 
Kauko Minkkinen, 
Ossi Rajala, 
Tero Ranckèn, 
Juhani Suutarinen, 
Reijo Tiri, 
Sakari Toiviainen. 

## Lyöjätilasto

## Etenijätilasto

## Palkinnot

## Ansiomerkit

## Lähteet
* http://www.pesis.fi/@Bin/352243/msu1972.txt 
* http://www.pesis.fi/historia/pelaajatilastot/ 
* http://www.pesis.fi/historia/pelaajatilastot/parhaat_etenijat/
* Pesäpallon vuosikirja 2008

### Viitteet

## Aiheesta muualla
*https://kotisivukone.fi/files/vessix.kotisivukone.com/Pesis/seurat/jyvskyln_kiri_1930-2007.xls (latautuva Excel-taulukko)
Strange Holiday

**Strange Holiday** on Arch Obolerin käsikirjoittama ja ohjaama yhdysvaltalainen vuonna 1942 valmistunut elokuva. Elokuva pohjautui Obolerin palkittuun radiokuunnelmaan *This Precious Freedom*, mikä oli myös elokuvan alkuperäinen nimi. *Strange Holiday* oli ensimmäinen elokuva, jossa kuvattiin Yhdysvaltojen joutumista natsihallinnon alaisuuteen. Elokuvan tilasi General Motors, jonka oli tarkoitus näyttää se maksutta henkilökunnalleen 40 kaupungissa eri puolilla maata. GM kuitenkin hyllytti elokuvan ilman selvää syytä. Oboler kertoi hiukan ennen kuolemaansa hyllytyksen johtuneen GM:n liiketoimista Saksan kanssa. Mitään näyttöä ei kuitenkaan ole olemassa GM:n ja Saksan välisistä liikesuhteista Yhdysvaltain liityttyä sotaan Pearl Harborin hyökkäyksen jälkeen.

GM:n päätöksen jälkeen Oboler myi elokuvan jakeluoikeudet Metro-Goldwyn-Mayerille, joka kuitenkin myöhemmin päätti olla levittämättä elokuvaa. Oboler ja elokuvan päätähti Claude Rains ostivat levitysoikeudet takaisin perustamalleen tuotantoyhtiölle, ja elokuva pääsi rajoitettuun levitykseen vuonna 1945. Laajempaan levitykseen elokuva pääsi seuraavana vuonna Producers Releasing Corporationin kautta.

Elokuvassa Rainsin näyttelemä yhdysvaltalainen liikemies John Stephenson palaa kotiin pitkältä lomalta, ja huomaa maansa muuttuneen diktatuuriksi.

## Roolit

## Lähteet
La Strada – Tie

**La Strada – Tie** (*La strada*) on Federico Fellinin ohjaama italialainen elokuva vuodelta 1954. Elokuva on tragedia. Tällä elokuvalla Fellini nousi kansainväliseen maineeseen. Naispääosaa näyttelee Fellinin puoliso Giulietta Masina. 

Elokuva sijoittuu kiertävän sirkuksen maailmaan. Zampano (Anthony Quinn) on karski voimamies. Äiti myy aran Gelsominan (Giulietta Masina) Zampanolle. Kaksikko liittyy kiertävään sirkukseen, jossa on Matto (Richard Basehart), akrobaatti ja pelle, joka yrittää saada Gelsominaa karkaamaan kanssaan.

Nino Rotan tunnusmelodia tuli tunnetuksi elokuvan ulkopuolellakin.

*La stradaa* pidetään Fellinin siirtymävaiheen elokuvana neorealismista satiirisiin fantasioihin.

*La strada* on saanut yli viisikymmentä elokuvapalkintoa. Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja *La strada* oli mukana  heistä kuudentoista listalla. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.

## Palkinnot

## Lähteet
Somerniemen vaakuna

**Somerniemen vaakuna** oli Somerniemen kunnan tunnus, jonka aihe viittaa kunnan historiaan. Vaakunan haaruristi viittaa muotonsa puolesta kappelin entiseen nimeen *Ylistaro*. Heraldiset ruusut ovat peräisin 1600-luvulla alueella vaikuttaneen Munck af Sommernäsin suvun vaakunasta. Suku omisti Somerniemen kartanon ja vaikutti merkittävästi pitäjän syntyyn. Haaruristi viittaa myös pitäjän sijaintiin vedenjakajaseudulla.

Vaakunan selitys on ”sinisessä kentässä hopeinen haaruristi, jossa kolme punaista ruusua asetettuina 2+1.” Vaakunan on suunnitellut Olof Eriksson, ja Somerniemen kunnanvaltuusto hyväksyi sen kokouksissaan 25. syyskuuta ja 22. joulukuuta 1953. Sisäasiainministeriö vahvisti vaakunan käyttöön 6. helmikuuta 1954.

Paikallinen kotiseutuyhdistys tilasi kunnallisvaakunan jo 1940-luvulla. Aukusti Tuhka suunnitteli kaksi vaihtoehtoa vaakunaksi, joista toisen aiheena oli hirvi (kunta sijaitsi metsäisellä seudulla) ja toisen kappeli, mutta samaa aihetta oli käytetty jo Ypäjän vaakunassa. Tuhkan suunnitteleman Ypäjä vaakunan sisäasiainministeriö vahvisti 27. joulukuuta 1949. Suomalaisten kuntien yleistynyt tapa hankkia vaakuna kunnan tunnukseksi sai Somerniemen kunnanhallituksen asettamaan 1952 toimikunnan asian edistämiseksi. Toimikunta päätti julistaa kilpailun somerniemeläisille ja muille asiasta kiinnostuneille, jotta vaakunasta saataisiin sellainen, joka osuvasti kuvaisi kuntaa, sen nimeä, historiaa, elinkeinoja tai luontoa. Ehdotusten ei tarvinnut olla lopulliseen muotoon piirrettyjä, vaan luonnos tai jopa pelkkä sanallinen selityskin riitti. Vaakunan lopullinen piirtäminen annettaisiin vaakunoihin erikoistuneen taiteilijan tehtäväksi. Parhaille ehdotuksille annettiin kolmen, kahden ja tuhannen markan palkinnot.

Somerniemen kunnanvaltuusto vahvisti 29. tammikuuta 1955 Somerniemen kotiseutulipun, joka oli suunniteltu kunnanvaakunan pohjalta. Vaakuna jäi epäviralliseksi kotiseutuvaakunaksi 1977, kun Somerniemi yhdistyi Someron kuntaan.

## Lähteet
* 
* 
* 

### Viitteet
Pesäloisinta

**Pesäloisinta** on eläimillä, eritoten linnuilla, kaloilla ja hyönteisillä, esiintyvä käyttäytymismuoto, jossa naaras munii tai jättää jälkeläisensä toisen lajin hoidettavaksi. Linnuista tunnettuja pesäloisijoita ovat käet, turpiaalit, hunajaoppaat ja lesket.

## Lähteet
* Tirri, R. et al.: *Biologian sanakirja*. 1. uudistettu laitos. Otava, 2001.
Pronssiturpiaali

**Pronssiturpiaali** (*Molothrus aeneus*) on Yhdysvaltain eteläosissa ja Keski-Amerikassa elävä pesäloinen, joka munii pienten varpuslintujen pesiin. Sen populaation koko on noin 5 miljoonaa yksilöä ja elinympäristön ala 2,39 miljoonaa neliökilometriä.

## Lähteet
Hohtoturpiaali

**Hohtoturpiaali**, aikaisemmalta nimeltään **loistolehmälintu** (*Molothrus bonariensis*) on eteläamerikkalainen turpiaalien heimoon kuuluva varpuslintu. Se ei hoida itse jälkeläisiään vaan loisii pienten varpuslintujen pesiin. Sen munia on kahdenvärisiä: yksivärisen valkeahkoja sekä sinisiä tai vihreitä, joissa on tummaa kuviointia.

## Lähteet
Silkkiturpiaali

**Silkkiturpiaali**, aikaisemmalta nimeltään **kirkulehmälintu** (*Molothrus rufoaxillaris*) on turpiaalien heimoon kuuluva varpuslintu, jota tavataan Argentiinasta, Boliviasta, Brasiliasta, Paraguaysta ja Uruguaysta. Silkkiturpiaali on pesäloinen. Se on hyvin tarkka isännän valinnassa, ja loisii lähes yksinomaan ruskoturpiaalin (*Agelaioides badius*) pesässä. Muut tunnetut silkkiturpiaalin isännät ovat mustaturpiaali (*Curaeus curaeus*), punahupputurpiaali (*Amblyramphus holosericeus*), pikiturpiaali (*Gnorimopsar chopi*) ja ruskosuoturpiaali (*Pseudoleistes virescens*).

## Lähteet
Kaulusturpiaali

**Kaulusturpiaali**, aikaisemmalta nimeltään **jättilehmälintu** (*Molothrus oryzivorus*) on suurikokoinen eteläamerikkalainen pesäloinen, joka munii ennen kaikkea kultapyrstöjen (*Psarocolius*) ja kasikien (*Cacicus*) pesiin. Sen populaation koko on 5–50&nbsp;miljoonaa yksilöä ja elinympäristön ala 10,8&nbsp;miljoonaa neliökilometriä.

## Lähteet
Käännepiste

**Käännepiste** on käyrän piste, jossa sen kaarevuussuunta vaihtuu. Käyrä on joko käännepisteen vasemmalla puolella ylöspäin kupera ja oikealla alaspäin kupera tai päinvastoin. Jos käyrä on jonkin kahdesti derivoituvan funktion y = f(x) kuvaaja, sen toisen derivaatan etumerkki vaihtuu käännepisteessä.

Vaihtoehtoisesti käännepiste voidaan määritellä myös pisteeksi, johon piirretty käyrän tangentti lävistää käyrän.

Jos funktio y = f(x) on jatkuva ja sillä on kaikkien kertalukujen derivaatat, välttämätön ehto sille, että piste on käännepiste, on että sen toinen derivaatta tässä pisteessä on nolla. Tämä ei kuitenkaan ole riittävä ehto, sillä esimerkiksi myös funktion y=x^4 toinen derivaatta on nolla origossa, mutta sillä ei ole käännepistettä. Käännepiste edellyttääkin, että kertaluvultaan alin derivaatta, joka ei ole nolla, on paritonta kertalukua. Niinpä esimerkiksi potenssifunktion y = x^n kuvaajalla on käännepiste origossa vain, jos *n* on pariton.

## Lähteet

## Aiheesta muualla
* Neljännen asteen polynomien käännepisteet
* Matemaattista tietoa käännepisteistä

## Kirjallisuutta
*
Yläperä

**Yläperä** on linnun pyrstön ja selän väliin jäävä höyhenpeitteen osa, joka nisäkkäillä on ristiluun tai lautasten kohdalla. Yläperässä sijaitsee rauhanen, jonka eritettä lintu käyttää höyhenpukunsa hoitamiseen. Monilla lintulajeilla yläperän väritys erottuu räikeästi selän ja/tai pyrstön värityksestä, ja sillä on oma merkityksensä yksilöiden välisessä viestinnässä.
NBA:n vuoden seurajohtaja

**NBA:n vuoden seurajohtaja** on vuosittain valittava palkinto, joka myönnetään liigan parhaalle toimitusjohtajalle. Palkinnon saajan valitsee Sporting News.

## Valinnat

## Lähteet

## Aiheesta muualla
*The Sports Network
Munck

**Munck** voi tarkoittaa seuraavia:

* Munck af Fulkila, suomalainen aatelissuku numero 6, todellisuudessa kaksi sukua: nuorempi ja vanhempi. Nuorempaan Munck af Fulkila -sukuun liittyvät:
** Munck, suomalainen vapaaherrallinen suku numero 21
** Munck af Sommernäs, suomalainen aatelissuku
* Munck af Rosenschöld, ruotsalainen aatelissuku

## Henkilöitä
* Adolf Fredrik Munck (1749–1831) kamarirevision puheenjohtaja, hovitallimestari, Kustaa III:n suosikki, kreivi, nuoremman Munck af Fulkila suvun jäsen
* Adolf Fredrik Munck (1800–1886) suomalainen senaattori ja hovioikeudenneuvos
* Alexander Munck af Fulkila (1832–1892), Venäjän laivaston kontra-amiraali
* Anders Munck af Sommernäs (k. 1681), suomalainen eversti, Someron Palikaisten kartanonherra
* Berndt Theodor Munck (1854–1933), suomalainen virka- ja valtiopäivämies
* Carl Otto Alexander Munck (1853–1927), suomalainen kartanomistaja, tutkimusmatkailija ja valtiopäivämies, Johan Reinhold Munckin poika
* Carl Gustaf Munck (1859–1934), suomalainen juristi ja valtiopäivämies, Karl Fredrik Munckin poika
* Charlotte Munck (s. 1969), tanskalainen näyttelijä
* Ebba Munck (1858–1946), Ruotsin prinssi Oscarin puoliso, nuoremman Munck af Fulkila suvun jäsen
* Jari Munck (s. 1962), suomalainen jääkiekkoilija
* Johan Henrik Munck (1748–1817), Uudenmaan ja Hämeen läänin maaherra vuosina 1790–1810, nuoremman Munck af Fulkila suvun jäsen
* Johan Reinhold Munck (1795–1865) Keisarillisen Aleksanterin yliopiston sijaiskansleri, jalkaväenkenraali, nuoremman Munck af Fulkila suvun jäsen
* Johan Munck (s. 1943), ruotsalainen juristi, Munck af Rosenschöld -suvun jäsen
* Karl Fredrik Munck (1819–1900), suomalainen juristi, valtiopäivämies, varatuomari ja hovioikeudenneuvos
* Knut Munck (1807–1869), suomalainen prokuraattorin apulainen ja valtiopäivämies
* Lennart Fritiof Munck af Fulkila (1852–1941), suomalainen kenraalimajuri ja todellinen valtioneuvos,  Mikkelin läänin kuvernööri 1900–1903
* Mikael Paavalinpoika Munck (k. 1599), lainlukija, Pohja-Suomen vouti, Turun linnan alipäällikkö, vanhemman Munck af Fulkila -suvun jäsen
* Nikolai Adolf Reinhold Munck (1842–1877), suomalainen insinööri ja valtiopäivämies, Johan Reinhold Munckin poika
* Otto Magnus Munck (1764–1853), suomalaissyntyinen vapaaherra ja hovimies Ruotsin kuningas Kustaa IV Aadolfin hovissa.
* Petri Munck (s. 1977), suomalainen popmuusikko
* Ruth Munck (1886–1976), Kuninkaallisen Preussin Jääkäripataljoona 27:n sairaanhoitaja, Carl Otto Alexander Munckin tytär
* Viktor Ernst Fredrik Munck af Fulkila (1867–1929), suomalainen Venäjän armeijan kenraalimajuri.

## Katso myös
* Munch
* Munk
Alaperä

**Alaperä** on linnun höyhenpeitteen osa, joka sijaitsee vatsan takaosassa pyrstön tyvellä. Yhteissuoli eli kloaakki on alaperän höyhenten suojassa. Joillakin lintulajeilla alaperän väritys poikkeaa räikeästi vatsan värityksestä, millä on oma merkityksensä yksilöiden välisessä viestinnässä.
Hans Ramsay

**Hans (Joan) Ramsay** (k. n. 1649) oli Ruotsin armeijassa palvellut skotlantilaissyntyinen kenraali sekä Ramsay-suvun suomalaisen ja ruotsalaisen sukuhaaran kantaisä.

Ramsayn vanhemmat olivat kapteeni Alexander Ramsay ja everstintytär Matilda Annand. Hans Ramsay saapui isänsä kanssa vuonna 1573 Skotlannista Ruotsiin, josta hän siirtyi Liivinmaalle ja edelleen Suomeen. Ramsay muutti Ihamäkeen Somerolle vuonna 1613 saatuaan verovapauden Ihamäen tilalle, jolle rakennutti kartanonsa. Ruotsin armeijassa Ramsay oli vuonna 1631 eversti, ja myöhemmin hänestä tuli kenraalimajuri. Hän taisteli Baltiassa ja sai palkkioksi tiloja Someron ja Elimäen pitäjistä.

Ramsay naturalisoitiin vuonna 1633, ja hänen sukunsa introdusoitiin seuraavana vuonna Ruotsin ritarihuoneeseen aatelisena sukuna numero 215. Hän toimitti kuningas Kustaa II Aadolfille vuodelta 1623 olleen sukuselvityksen, jossa hänen isänsä ja äitinsä esivanhemmat mainitaan kolmessa sukupolvessa. Ramsay oli naimisissa ensin Elin Andersintyttären ja sitten Elin Stålhansken kanssa. Väitetään, että hän kuoli 99-vuotiaana vuonna 1649.

Hans Ramsaylla oli kahdeksan lasta: eversti Alexander Ramsay, everstiluutnantti Anders Ramsay, vänrikki Hans Ramsay, majuri Henrik Ramsay, majuri Johan Ramsay, Elin Ramsay, Ebba Ramsay ja hovijunkkari Jakob Ramsay. Heistä Ebba avioitui everstiluutnantti Carl Bäck i Finlandin ja Elin majuri Jöns Rosenschmidtin kanssa. Majuri Johan Ramsayn tytär Märta avioitui Aminoff-suvun Suomen sukuhaaran kantaisän, kapteeni Gregori Aminoffin kanssa. Hans Ramsaylla oli velipuoli John Ramsay (1590–1635).

## Katso myös

* Ramsay-suku

## Lähteet

## Aiheesta muualla
* Clan Ramsay An account of the Clan by Eddie Ramsay
* Scots in Sweden - Seventeenth Century - Part 1
* Sukupuu
NBA:n vuoden valmentaja

**[[NBA]]:n vuoden valmentaja** on vuosittain myönnettävä palkinto, joka annetaan liigan parhaalle valmentajalle. Palkinnon saajan valitsevat yhdysvaltalaiset ja kanadalaiset urheilutoimittajat.

## Valinnat

## Lähteet

## Aiheesta muualla
*NBA